สวัสดีค่ะ คือ ประจำเดือนหนูมาเมื่อวันที่ 13 พฤษภาคม เป็นเวลา 6-7 วัน แต่เดือนมิถุนาไม่มา และตอนนี้ 4 กรกฎา ก็ยังไม่มาอีก อยากทราบว่าสาเหตุเกิดจากอะไรคะ ปล.แท้งไปเมื่อ 15 ตุลา 2561 ค่ะ หลังจากนั้น หยุดมีเพศสัมพันธ์เป็นเวลา 1 เดือน และป้องกันตลอด มีครั้งนึง ไม่ได้ป้องกัน เกี่ยวกันมั้ยคะ ที่ประจำเดือนไม่มา กังวลมากค่ะ หรือเกี่ยวกับรอบเดือนที่มาช้าค่ะ
สวัสดีค่ะ ประจำเดือนคือการหลุดลอกของเยื่อบุผนังมดลูกในแต่ละเดือน เป็นสัญญาณว่าไม่ได้ตั้งครรภ์ รอบเดือนปกติจะอยู่ที่ 22-35 วัน หากมาช้ากว่านี้ถือว่ามาช้าประจำเดือนมาช้ามีสาเหตุได้จาก-การตั้งครรภ์-ความเครียด การพักผ่อนน้อย-โรคไทรอยด์-พังผืดในมดลูกกรณีเคยขูดมดลูก-ความผิดปกติในรังไข่ เช่นมีถุงน้ำในรังไข่หากเคยแท้งและขูดมดลูกอาจเป็นสาเหตุให้มีพังผืดในมดลูก ทำให้ประจำเดือนมาไม่สม่ำเสมอได้ แต่หากมีเพศสัมพันธ์ไม่ได้ป้องกัน อาจจะต้องตรวจการตั้งครรภ์ดูก่อนค่ะชุดตรวจการตั้งครรภ์ให้ผลบวกได้ตั้งแต่ 10-14 วันหลังมีการปฏิสนธิ หากตรวจการตั้งครรภ์ด้วยตัวเองแล้วให้ผลลบ ควรไปตรวจยืนยันที่รพ.ค่ะ แพทย์อาจตรวจเลือดดูระดับฮอร์โมนที่สร้างจากรกในหญิงตั้งครรภ์ร่วมกับอัลตราซาวน์หน้าท้องเพื่อยืนยันว่ามีหัวใจเด็กได้ค่ะ ถ้าไม่ได้ตั้งครรภ์ แพทย์อาจต้องตรวจหาสาเหตุอื่นต่อไปสังเกตอาการถ้ามีเลือดออกผิดปกติจากช่องคลอด มีก้อนเลือด เศษเนื้อเยื่อปน และปวดหน่วงท้องน้อย ซึ่งอาจเป็นภาวะแทรกซ้อนของการตั้งครรภ์ ควรรีบไปพบแพทย์ ตอนนี้ยังไม่ควรซื้อยาฮอร์โมนอะไรมากินเองจนกว่าจะทราบสาเหตุของการที่ประจำเดือนมาช้าค่ะ